2. novembris

2. novembris — gada 306. diena (307. garajā gadā) pēc Gregora kalendāra. Līdz gada beigām ir atlikušas 59 dienas.

 Vārda dienas 
Dzīle, Viva, Vivita

 Notikumi 
 1570. gads — liels orkāns Ziemeļjūrā izpostīja aizsprostus Nīderlandes piekrastē; bojā gāja vairāk nekā 1000 cilvēku.
 1721. gads — pasludināja Krievijas Impērijas dibināšanu, kurā inkorporēja iekarotās Baltijas provinces — Livonijas, Igaunijas, Ingrijas provinces un daļu no Karēlijas ar Vīborgas lēni.
 1889. gads — Ziemeļdakota un Dienviddakota tika uzņemtas ASV kā 39. un 40. štats.
 1899. gads — sākās Bokseru sacelšanās.
 1914. gads — Pirmais pasaules karš: Krievija pieteica karu Osmaņu impērijai.
 1917. gads — tika publiskota Balfūra deklarācija, pēc kuras tiktu atbalstīta ebreju apmetņu ierīkošana Palestīnā.
 1930. gads — ekspluatācijā nodots Rīgas Centrāltirgus.
 1936. gads — Itālijas diktators Benito Musolīni nodibināja aliansi ar Vāciju, ko viņš nosauca par "Romas—Berlīnes asi", šo valstu savienība vēlāk tika saukta par Ass valstīm.
 1938. gads — Ungārija anektēja Slovākijas dienvidus.
 1939. gads — Rietumbaltkrievija uzņemta PSRS un iekļauta Baltkrievijas PSR.
 1953. gads — Pakistānas parlaments pārdēvēja valsti par Pakistānas Islāma Republiku.
 1990. gads — pieņemts pašreizējais Angolas ģerbonis.
 1991. gads — par Zambijas 2. prezidentu kļuva Frederiks Čiluba.
 2000. gads — SKS 1. ekspedīcija: pirmā pastāvīgā apkalpe ieradās Starptautiskajā kosmosa stacijā ar kosmosa kuģi Sojuz TM-31.

 Dzimuši 
 1154. gads — Sicīlijas Konstance (Costanza d'Altavilla), Sicīlijas karaliene (mirusi 1198. gadā)
 1699. gads — Žans Simeons Šardēns (Jean Siméon Chardin), franču gleznotājs (miris 1779. gadā)
 1709. gads — Lielbritānijas Anna (Anna van Hannover), Nīderlandes stadhoudera sieva, vēlāk reģente (mirusi 1769. gadā)
 1739. gads — Kārlis Diterss fon Ditersdorfs (Carl Ditters von Dittersdorf), austriešu komponists (miris 1799. gadā)
 1755. gads — Marija Antuanete (Marie Antoinette), Austrijas erchercogiene un Francijas karaliene (mirusi 1793. gadā)
 1795. gads — Džeimss Polks (James Polk), 11. ASV prezidents (miris 1849. gadā)
 1815. gads — Džordžs Būls (George Boole), angļu matemātiķis un filozofs (miris 1864. gadā)
 1844. gads — Mehmeds V (Mehmed V), Osmaņu impērijas sultāns (miris 1918. gadā)
 1847. gads — Žoržs Sorels (Georges Sorel), franču filozofs (miris 1922. gadā)
 1862. gads — Maironis (Maironis), lietuviešu dzejnieks (miris 1932. gadā)
 1865. gads — Vorens Hārdings (Warren Harding), ASV 29. prezidents (miris 1923. gadā)
 1874. gads — Džeks Zīlijs (Jack Zealley), angļu futbolists (miris 1956. gadā)
 1879. gads — Meriona Džonsa Farkuara (Marion Jones Farquhar), amerikāņu tenisiste (mirusi 1965. gadā)
 1891. gads — Helmuts Veidlings (Helmuth Weidling), vācu ģenerālis (miris 1955. gadā)
 1906. gads — Lukīno Viskonti (Luchino Visconti), itāliešu režisors (miris 1976. gadā)
 1911. gads — Odisejs Elitis (Οδυσσέας Ελύτης), grieķu modernisma dzejnieks un esejists (miris 1996. gadā)
 1913. gads — Bērts Lankasters (Burt Lancaster), amerikāņu aktieris (miris 1994. gadā)
 1927. gads — Stīvs Ditko (Steve Ditko), amerikāņu komiksu mākslinieks un rakstnieks (miris 2018. gadā)
 1929. gads — Ričards Teilors (Richard Taylor), ASV fiziķis
 1938. gads — Deivids Leins (David Lane), ASV balto nacionālistu līderis (miris 2007. gadā)
 1946. gads — Alans Džonss (Alan Jones), Austrālijas autosportists
 1952. gads — Enriko Avots, latviešu aktieris
 1960. gads — Aigars Jirgens, latviešu politiķis (miris 2005. gadā)
 1965. gads — Šāhruhs Hāns (Shahrukh Khan), indiešu aktieris
 1966. gads — Deivids Švimmers (David Schwimmer), amerikāņu aktieris un režisors
 1974. gads:
 Nelly, amerikāņu reperis un aktieris
 Ruslans Salejs (Руслан Салей), baltkrievu hokejists (miris 2011. gadā)
 Stefāns Sarazēns (Stéphane Sarrazin), Francijas autosportists
 1977. gads — Mārcis Maņjakovs, latviešu aktieris
 1978. gads — Deniss Čerkovskis, Latvijas pieccīņnieks
 1983. gads — Aigars Kesenfelds, latviešu uzņēmējs un investors
 1989. gads — Stevans Jovetičs (Cтeвaн Joвeтић), Melnkalnes futbolists
 2001. gads — Moisess Kaisedo (Moisés Caicedo), ekvadoriešu futbolists

 Miruši 
 1327. gads — Haime II (Jaime II), Sicīlijas un Aragonas karalis (dzimis 1267. gadā)
 1930. gads — Vigo Jensens (Viggo Jensen), dāņu svarcēlājs, sporta šāvējs, vingrotājs un vieglatlēts (dzimis 1874. gadā)
 1950. gads — Džordžs Bernards Šovs (George Bernard Shaw), Īru rakstnieks (dzimis 1856. gadā)
 1966. gads — Peters Debajs (Peter Debye), holandiešu ķīmiķis (dzimis 1884. gadā)
 2009. gads — Šabtajs Kalmanovičs (Šabtajus Kalmanovičius), Lietuvā dzimis Krievijas-Izraēlas uzņēmējs (dzimis 1947. gadā)
 2024. gads:
 Alans Reičinss (Alan Rachins), amerikāņu aktieris (dzimis 1942. gadā)
 Ieva Auziņa-Sentivanī, latviešu arhitekte, pedagoģe, latvju dainu pētniece un tulkotāja (dzimusi 1937. gadā)

 Svētku un piemiņas dienas 
 Visu dvēseļu diena

Kategorija:Novembris